આ વખતે કેન્દ્રીય પર્યટન મંત્રી મહેશ શર્મા અયોધ્યામાં રામાયણ મ્યુઝીયમ બનવાનુ અભિયાન લઈને નિકળ્યા છે. આ માટે જમીન પસંદ કરી લેવામાં આવી છે. જો કેે એ પહેલા અયોધ્યામાં જમીન શોધવા માટે કેન્દ્રીય મંત્રી શહેરમાં કાર લઈને ફરતા નજરે પડ્યા હતા. પહેલા જમીન જોવા માટે નવા ઘાટ ગયા, પણ અહીં જમીન ડુબવાનો ખતરો હતો. બીજી જમીન જોઈ તો જાણવા મળ્યુ કે આ જમીન પર તો મુખ્યમંત્રી અખિલેશ યાદવ પોતે ‘રામકથા થીમ પાર્ક’ બનાવી રહ્યા છે. જો કે અંતે રામકથા થીમ પાર્કની બાજુની જ જમીન પસંદ કરાઈ. મહેશ શર્મા કહે છે કે આ રામાયણ મ્યુઝીયમ અયોધ્યામાં પ્રવાશનને વેગ આપવા માટે બનાવવામાં આવી રહ્યુ છે. પણ ભાઈ, પ્રવાશનને વેગ આપવાતો ગુજરાતથી લઈને આસામ સુધી અને કાશ્મિરથી લઈને કન્યાકુમારી સુધી તમામ સરકારો પ્રયત્ન કરે છે. પરંતુ તેના માટે જમીન શોધવા કેન્દ્રીય મંત્રી શહેરમાં ફરતા તો નજરે પડતા નથી. તેમજ આ મ્યુઝીયમની જાહેરાત માટે વિહીપના કારસેવકપુરમાં કેન્દ્રીયમંત્રીએ ભવ્ય જાહેરસભાનુ આયોજન કરવામાં આવ્યુ હતુ. આવી જાહેરસભા પણ પ્રવાશનને પ્રોત્સાહન આપવા માટે પહેલા દુનિયામાં ક્યાંય યોજાઈ નથી અને આમ પણ પ્રવાશનને પ્રોત્સાહન માટે પ્રવાશીઓ સામે પ્રચાર કરવાનો હોય, શહેરના જ લોકો સામે નહી.